Ritratt: Uffiċċju Dr Josianne Cutajar, MEP .td_uid_2_61b9bf99e0563_rand.td-a-rec-img{text-align:left}.td_uid_2_61b9bf99e0563_rand.td-a-rec-img img{margin:0 auto 0 0} F'konferenza fl-Università ta' Bordeaux dwar l-approċċ politiku li l-Unjoni Ewropea għandha tieħu sabiex ikun hemm l-integrazzjoni tal-gżejjer fl-Unjoni Ewropea, sħaqt li huwa meħtieġ li l-leġiżlazzjoni u l-politika Ewropea tħares u tagħti kas ir-realtajiet u l-isfidi li jgħaddu minnhom kemm gżejjer stati bħal Malta u Ċipru, iżda anke gżejjer oħra li huma parti minn pajjiż akbar u li huma meqjusa bħala reġjuni. Bħala n-negozjatur f'isem il-grupp tas-Soċjalisti u Demokratiċi fil-Parlament Ewropew, kont qiegħda nagħti l-ħsibijiet tiegħi b'rabta ma' rapport li hemm quddiem il-Kumitat tar-Reġjuni li propju qed jitkellem fuq l-insularità li jgħaddu minnha pajjiżi li huma gżira. L-ikbar sfidi li stati gżejjer jgħaddu minnhom huma dawk marbuta mal-oqsma tal-enerġija, it-trasport u t-turiżmu, iżda l-effetti jvarjaw skont numru ta' fatturi, fosthom id-demografija u l-ġeografija tagħhom. Il-kundizzjoni ta' insularità doppja – fejn ikollok gżira fi gżira – bħal Għawdex, f'Malta, tirrappreżenta sfidi ta' konnettività addizzjonali, anke f'termini ta' mobilità interna, u għalhekk importanti li din ukoll tiġi indirizzata. Għalhekk m'għandux ikun hemm sitwazzjoni ta' one-size-fits-all. Irid ikun hemm il-flessibilità tant meħtieġa biex dawn il-pajjiżi u reġjuni insulari jkunu megħjuna bl-aħjar mod. Huwa importanti li meta wieħed jitkellem u jaġixxi fuq l-ekonomiji ċirkulari, ħadra u blu, wieħed jiftakar li jista' jkun hemm impatt dirett fuq l-ekonomiji u l-għajxien ta' dawn il-gżejjer u ċ-ċittadini tagħhom, l-aktar meta wieħed jikkunsidra l-importanza li setturi bħal dawk tal-avjazzjoni u l-marittimu għandhom fuqhom. Huwa importanti wkoll li tkun indirizzata d-digital divide u jsir investiment qawwi f'dan ir-rigward. .td_uid_3_61b9bf99e0a74_rand.td-a-rec-img{text-align:left}.td_uid_3_61b9bf99e0a74_rand.td-a-rec-img img{margin:0 auto 0 0}